राहुल सिन्हा (पत्रकार)

राहुल सिन्हा भारतीय पत्रकार हैं। मूल रूप से उत्तर प्रदेश के मुरादाबाद में रहने वाले राहुल सिन्हा को पत्रकारिता के क्षेत्र में काम करने का 22 साल से ज्यादा का अनुभव है। उन्होंने पत्रकारिता जगत में अपने करियर की शुरुआत मुरादाबाद में ‘वीर अर्जुन’ अखबार से की थी। हालांकि यहां थोड़े समय ही काम करने के बाद उन्होंने टीवी की दुनिया की ओर रुख कर लिया और ‘जैन टीवी’ से जुड़ गए।

प्रमुख कार्य 
2008 में श्रीलंका से रमायण से जुड़ी कई अनदेखी जगहों को पहली बार भारतीय टेलीवीजन पर एक टेली सीरीज के माध्यम से लाने का काम किया। इस सीरीज़ के बाद बाकायदा श्रीलंका सरकार ने भारत में आकर इन जगहों की प्रमाणिकता को लेकर दिल्ली में एक प्रेस कांफ्रेस की।  पहली बार कश्मीर में गुरेज़ के रहने वालों की आवाज़ देश तक पहुंचाई। हालांकि उनकी इस सीरीज़ के खिलाफ कश्मीर में विरोध प्रदर्शन भी हुए और कश्मीर के स्थानीय सनाचार पत्रों ने भी आलोचना की।  उत्तर प्रदेश के कैराना से पलायन को लेकर की गई उनकी खबर पर भी देशभर में बहस छिड़ी। उत्तरप्रदेश के सरकारी स्कूलों की हालत को लेकर की गई उनकी रिपोर्ट का मामला  संसद में भी उठा। 
2016 में श्रीलंका में राम सेतु को लेकर जो अमेरिकी एजेंसी नासा ने जो नक्शा दिखाया उसे टीवी कैमरे के जरिए पहली बार सबके सामने रखा। हॉलाकि इस कवरेज के दौरान उनकी बोट में आग लग गई और उनकी जान बहुत मुश्किल से बची। छतीसगढ़ के कई नक्सली इलाकों में शिक्षा, गरीबी और सुरक्षा बलों को लेकर कई खबरें दिखाई। 
अमेरिका, फ्रांस, जर्मनी समेत दुनिया के कई देशों से डेवलेपमेंट रिपोर्टिग के जरिए बताया कि विदेशो से क्या सीख सकते हैं । खासतौर से पर्यावरण को लेकर अमेरिका , चीन और जर्मनी की ग्राउंड रिपोर्टस को देश के सामने रखा ।  2017 में सीरिया के रक्का में उस जगह से  रिपोर्टिंग की जिस जगह सीरिया की सेना और आईएसआईएस के आतंकवादियों के बीच लड़ाई चल रही थी। 
राहुल सिन्हा फिलहाल टीवी9 भारतवर्ष में कार्य कर रहे हैं।